Σειρήνα (Εθνικό Αρχαιολογικό Μουσείο αρ. 774)

Η Σειρήνα που φιλοξενείται στο Εθνικό Αρχαιολογικό Μουσείο με αριθμό 774 είναι αρχαίο Ελληνικό γλυπτό που βρέθηκε στο αρχαίο νεκροταφείο του Κεραμικού το έτος 1863.

Περιγραφή
Είναι από πεντελικό μάρμαρο . Παριστάνει μια μυθολογική Σειρήνα, στην συνήθη μορφή γυναίκας με το κάτω μέρος του σώματος πουλιού. Λείπουν το άκρο του δεξιού χεριού, οι άκρες των φτερών και το κάτω μέρος των ποδιών. Η κόμη είναι κυματιστή και είναι δεμένη κότσο, ενώ στη δεξιά και αριστερή παρειά κρέμονται πλεξούδες έως στο στήθος. Στο αριστερό χέρι κρατάει λύρα από καύκαλο χελώνας, ενώ στο δεξί χέρι που λείπει θα κρατούσε το πλήκτρο. Πιθανόν η λύρα να ήταν διακοσμημένη με χάλκινες χορδές, και ζωγραφισμένη.

Ερμηνεία
Πρόκειται για επιτύμβιο άγαλμα που πιθανόν να έστεκε σε μνημείο ως κορωνίδα του. Βρέθηκε δίπλα στην νεκρική στήλη του Δεξίλεω. Οι Σειρήνες συμβόλιζαν τη μουσική και υποτίθεται ότι ως επιτύμβιο άγαλμα συμβόλιζαν το επιθανάτιο άσμα και τον θρηνητικό αοιδό.

Ιστορική τοποθέτηση
Κατά τον καλλιτεχνικό του ρυθμό τοποθετείται στο 370 π.Χ.

Βιβλιογραφία
 Reinhard Kekulé von Stradonitz: Die antiken Bildwerke zu Theseion zu Athen, 1869
 Revue archéologique (Salinas) 1864 σελ. 362, πίνακας 12
 Bullettino (Rousopoulos) 1864 σελ. 41
 Archäologische Zeitung 22, 231
 Mittheilungen (Milchhöfer) IV σελ. 65
 Friederichs - Woltes: Bausteine αριθμός 1095

Πηγές

Εξωτερικοί σύνδεσμοι 
 Παρουσίαση της Σειρήνας από το Υπουργείο Πολιτισμού και Τουρισμού

Έργα γλυπτικής
Εθνικό Αρχαιολογικό Μουσείο
Αρχαιολογικά ευρήματα στην Αττική